18. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 353 της 15/30 Ιουν. 1964 (ΦΕΚ Α΄ 103) Περί ενάρξεως και λήξεως σχολικού έτους εγγραφής μαθητών εις την Α΄ τάξιν των Γυμνασίων κλπ. Έχοντες υπ’ όψει το άρθρ. 24 του Α.Ν. 1849/1939 «περί σχολείων Μέσης Εκπ/σεως», ως και την υπ’ αριθ. 29261/3.3.64 απόφασιν του Προέδρου της Κυβερνήσεως και Υπουργού της Εθνικής Παιδείας (ΦΕΚ 83/1964 τ.Β΄) και γνώμην του Συμβουλίου Επικρατείας περιλαμβανομένην εις την υπ’ αριθ. 367/10.6.64 πράξιν αυτού, προτάσει του Ημετέρου επί της Εθνικής Παιδείας και Θρησκευμάτων Υφυπουργού, απεφασίσαμεν και διατάσσομεν: Άρθρ.1.-(Ήδη ισχύουν οι διατάξεις του άρθρ. 1 Π.Δ. 104/1979, ΦΕΚ Α΄ 23, κατωτ. αριθ. 52). Άρθρ.2.-(Αντικατεστάθη δια των διατάξεων του άρθρ. 29 Β.Δ. 543/1965, κατωτ. αριθ. 20). Άρθρ.3.-1.Οι κάτοχοι απολυτηρίου ή πιστοποιητικού ή αποδεικτικού απολύσεως της ΣΤ΄ τάξεως Δημοσίου Δημοτικού Σχολείου ή Ανεγνωρισμένων ως ισοτίμων προς τα Δημόσια, εγγράφονται εις την πρώτην τάξιν των Δημοσίων ή ιδιωτικών ή Ανεγνωρισμένων ως ισοτίμων ημερησίων ή νυκτερινών Γυμνασίων άνευ εισιτηρίου εξετάσεως. 2.(Κατηργήθη αντικατασταθείσα δια των διατάξεων του άρθρου μόνου Β.Δ. 525/1965 τόμ. 32Α σελ. 550,04). Άρθρ.4.-1-4.(Αφορώσαι τον τρόπον διενεργείας των εισιτηρίων εξετάσεων των αποφοίτων Ιδιωτικών Δημοτικών σχολείων εις τα Δημόσια Γυμνάσια, κατηργήθησαν μετ’ αυτών δια των διατάξεων του Β.Δ. 525/1965, τόμ. 32Α σελ. 550,04). 5.Δικαιολογητικόν στοιχείον εγγραφής εις την πρώτην τάξιν του Γυμνασίου ή συμμετοχής εις εισιτήριον εξέτασιν, όπου αύτη προβλέπεται υπό του παρόντος είναι: α)απολυτήριον εξαταξίου Δημοτικού Σχολείου ή πιστοποιητικόν ή αποδεικτικόν απολύσεως της ΣΤ΄ τάξεως Δημοτικού Σχολείου και β)πιστοποιητικόν γεννήσεως ή ιθαγενείας. Σελ. 350(γ) Τεύχος 707-Σελ. 92 6-8.(Ανεφέροντο εις τας εισιτηρίους εξετάσεις εις τα Δημόσια Γυμνάσια, αίτινες κατηργήθησαν δια του Β.Δ. 525/1965, τόμ. 32Α σελ. 550,04). Άρθρ.5.-1.Εις την πρώτην τάξιν της Βαρβακείου Προτύπου Σχολής Αθηνών και της Ιωνιδείου Προτύπου Σχολής Πειραιώς εγγράφονται α)οι κεκτημένοι απολυτήριον ή πιστοποιητικόν ή αποδεικτικόν απολύσεως της ΣΤ΄ τάξεως Δημοσίου Δημοτικού Σχολείου, β)οι επιτυχώς υποστάντες κατ’ Ιούλιον εισιτήριον εξέτασιν εις Δημόσιον Γυμνάσιον μαθηταί, κεκτημένοι απολυτήριον ή πιστοποιητικόν ή αποδεικτικόν απολύσεως ΣΤ΄ τάξεως Ιδιωτικού Δημοτικού Σχολείου, προς τούτο δε χορηγείται σχετική βεβαίωσις παρά του Γυμνασιάρχου του Δημοσίου Γυμνασίου εις ο εγένετο η εισιτήριος εξέτασις και γ)οι μετατρέψαντες κατά τας κειμένας διατάξεις το απολυτήριον του Ιδιωτικού Δημοτικού Σχολείου εις τοιούτον Δημοσίου Δημοτικού Σχολείου. 2.Οι επιθυμούντες να εγγραφώσιν εις την πρώτην τάξιν των ανωτέρω Σχολών υποβάλλουσιν αίτησιν μετά των σχετικών δικαιολογητικών από 1ης μέχρι 10ης Σεπτεμβρίου. Εις περίπτωσιν καθ’ ην ο αριθμός των επιθυμούντων να εγγραφώσιν εις τας σχολάς ταύτας υπερβαίνει τον αριθμόν των εισακτέων οι εγγραφησόμενοι επιλέγονται εκ των υποψηφίων κατόπιν κληρώσεως ενεργουμένης την 11ην Σεπτεμβρίου εν τω οικείω διδακτηρίω. Η κλήρωσις ενεργείται υπό την εποπτείαν του Διευθυντού της Σχολής ενώπιον του Συλλόγου των διδασκόντων και των γονέων και κηδεμόνων των μαθητών, παρ’ επιτροπής εκλεγομένης κατά την ημέραν κληρώσεως υπό των παρισταμένων γονέων ή κηδεμόνων των υποψηφίων προς εγγραφήν μαθητών. 32.Δ.γ.17-18 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 3.Οι ούτω κληρωθέντες υποχρεούνται, όπως προσέλθωσι προς εγγραφήν μέχρι και της 15ης Σεπτεμβρίου συμπεριλαμβανομένης, άλλως στερούνται του δικαιώματος τούτου. 4.Προς αντικατάστασιν των τυχόν μη προσερχομένων εντός της κατά τα ανωτέρω προθεσμίας προς εγγραφήν υποψηφίων κληρούνται κατά την κλήρωσιν της 11ης Σεπτεμβρίου εκτός του κεκανονισμένου αριθμού και έτεροι τεσσαράκοντα, οι οποίοι και καταχωρίζονται κατά την σειράν της κληρώσεώς των εις ίδιον πίνακα προσκαλούμενοι προς εγγραφήν δι’ ανακοινώσεως εις την πινακίδα των ανακοινώσεων του Σχολείου την 16ην Σεπτεμβρίου, εφ’ όσον υπάρχουν κεναί θέσεις προς πλήρωσιν. Άρθρ.6.-1.Εις την πρώτην τάξιν του Γυμνασίου των Πειραματικών Σχολείων των Πανεπιστημίων Αθηνών και Θεσσαλονίκης εγγράφονται άνευ εισιτηρίων εξετάσεων οι αποφοιτώντες άρρενες μαθηταί των Δημοτικών Σχολείων των Σχολών τούτων, συμφώνως προς τας διατάξεις του Νόμ. 4376/1929. 2.Αι κεναί θέσεις των μαθητών της τάξεως ταύτης των Πειραματικών Σχολείων των Πανεπιστημίων Αθηνών-Θεσσαλονίκης συμπληρούνται, καθ’ ον τρόπον ενεργείται η εγγραφή εις την Α΄ τάξιν της Προτύπου Βαρβακείου Σχολής Αθηνών και Ιωνιδείου Προτύπου Σχολής Πειραιώς. 3.Αι διατάξεις των παρ. 1 και 2 του παρόντος άρθρου έχουσιν ανάλογον εφαρμογήν δια την εγγραφήν εις την Α΄ τάξιν του Γυμνασίου του Εθνικού Εκπαιδευτηρίου Αναβρύτων. 4.Μαθηταί κεκτημένοι τα ως άνω προς εγγραφήν εις την Α΄ τάξιν της Βαρβακείου Προτύπου Σχολής Αθηνών προσόντα εγγράφονται πέραν του οριζομένου εκάστοτε αριθμού των εισακτέων και άνευ κληρώσεως, εφ’ όσον τυγχάνουσι τέκνα εκπαιδευτικών λειτουργών οργανικώς υπηρετούντων εις την ως άνω Σχολήν. 5.Η προηγουμένη παράγραφος έχει ανάλογον εφαρμογήν και δια τα τέκνα των εκπαιδευτικών λειτουργών των οργανικώς υπηρετούντων εις τα Πειραματικά Σχολεία των Πανεπιστημίων Αθηνών και Θεσσαλονίκης, την Ιωνίδειον Πρότυπον Σχολήν Πειραιώς και το Εκπαιδευτήριον Αναβρύτων. Άρθρ.7.-Από της δημοσιεύσεως του παρόντος καταργείται πάσα διάταξις αντικειμένη εις τας διατάξεις του παρόντος. Η ισχύς του παρόντος άρχεται από του τρέχοντος σχολικού έτους. Εις τον αυτόν επί της Εθνικής Παιδείας και Θρησκευμάτων Ημέτερον Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 